《咏史》
清代·谢兰生

我生三十年，曾读汉魏史。我读汉魏史，仰止习凿齿。

谓魏为正汉，蜀乃以寇视。茫茫数百载，谁复能议此。

赖公发聋聩，大声震里耳。独帝汉昭烈，分别冠与履。

天道以不丧，人心以不死。煌煌良史才，下启紫阳子。

作者简介：（1760—1831）清广东南海人，字佩士，又字澧浦。嘉庆七年进士。以亲老告归。博雅好古，工诗文、书画、篆刻，精鉴别。有《鸡肋草》、《常惺惺斋文集》等。